钦定古今图书集成/明伦汇编/氏族典/第225卷 > 《廖用贤尚友录》 > 杨贤
## 钦定古今图书集成/明伦汇编/氏族典/第225卷 > 《廖用贤尚友录》 > 杨贤

按《后汉书杜林传》：王莽败，盗贼起，林与弟成俱客河
西。隗嚣素闻林志节，深相敬待。林虽拘于嚣，而终不
屈节。建武六年，弟成物故，嚣乃听林持丧东归。既遣
而悔，追令刺客杨贤于陇坻遮杀之。贤见林身推鹿
车，载致弟丧，乃叹曰：“当今之世，谁能行义，我虽小人，
何忍杀义士！”因亡去。